Jonas Budrevičius

Jonas Budrevičius (g. 1945 m. rugpjūčio 31 d. Biržuose) – Lietuvos SSR politinis veikėjas, verslo vadybininkas, 2000–2004 m. Seimo narys.2000–2004 m. kadencija. Jonas Budrevičius lrs.lt

 Biografija 

1964 m. baigė Biržų vidurinę mokyklą. 1964–1967 m. tarnavo sovietinėje armijoje. 1974 m. baigė studijas Vilniaus aukštojoje partinėje mokykloje. 1980–1984 m. studijavo Lietuvos žemės ūkio akademijoje, kur įgijo ekonomisto specialybę. 1993 m. baigė Kauno vadybos ir kalbų kolegiją, kur įgijo verslo vadybininko specialybę.

1967–1990 m. dirbo Lietuvos komunistų partijos (LKP) struktūrose: nuo 1967 m. – Biržų rajono komiteto instruktorius,  nuo 1974 m. – Pasvalio, Panevėžio rajonų komitetų skyrių vedėjas, nuo 1981 m. – Panevėžio rajono komiteto II sekretorius, nuo 1984 m. –  Akmenės rajono komiteto I sekretorius, nuo 1989 m. – Pasvalio rajono komiteto I sekretorius.Akmenės krašto enciklopedinis žodynas. Jonas Budrevičius akez.lt 

Nuo 1990 m. buvo Lietuvos demokratinės darbo partijos (LDDP) narys, ėjo šios partijos Pasvalio rajono tarybos pirmininko, pirmininko pavaduotojo pareigas. Nuo 2001 m. – Lietuvos socialdemokratų partijos (LSDP) Tarybos narys, Pasvalio skyriaus pirmininkas (LSDP nariu laikomas nuo 1990 m.).

Nuo 1989 m. gyveno Pasvalyje. 1991–1994 m. buvo individualios įmonės „Ragas” savininkas. 1994–2000 m. dirbo Pasvalio uždarojoje akcinėje bendrovėje „Jorela” direktoriumi. Ūkininkavo savo ūkyje.

Nuolat buvo renkamas Pasvalio rajono savivaldybės tarybos nariu. 2000 m. dalyvavo Lietuvos Seimo rinkimuose.2000 m. Lietuvos Respublikos Seimo rinkimai. Jonas Budrevičius vrk.lt Išrinktas į Seimą daugiamandatinėje apygardoje. Priklausė Socialdemokratinės koalicijos (LDDP-LSDP-LRS) frakcijai, dirbo Ekonomikos komitete, Verslo ir užimtumo komisijoje. 2004 m. kandidatavo į sekančios kadencijos Seimą.2004 m. Lietuvos Respublikos Seimo rinkimai. Jonas Budrevičius vrk.lt 

2005–2010 m. buvo Turto banko valdybos pirmininkas, vėliau – Lietuvos biodujų asociacijos vykdantysis direktorius. Pasvalio verslininkų asociacijos pirmininko pavaduotojas.

 Išnašos 

Kategorija:Seimo nariai
Kategorija:Lietuvos vadybininkai
Kategorija:Lietuvos TSR politiniai veikėjai